Szakdolgozat előrehaladás – május

Legutóbbi beszámolóm óta, a leglényegesebb dolog, az eszközkészlet megérkezése volt. Egy nagyon alap Arduino „klón” készletet rendeltem első körben, azért is, hogy ha valamit elrontok, akkor az nem okoz akkora gondot, ha meg kell vásárolni megint a készletet. A szerencse, hogy ebben a relatív olcsó készletben minden van, ami nekem fog kelleni itt az elején.

Ismerkedtem itt különböző alkatrészekkel, írtam is rá egy pár aprócska programot, néhányról videót is készítettem:

[LED Mátrix szív](https://www.youtube.com/watch?v=700t7QQ74zg)

[Szöveg](https://www.youtube.com/watch?v=a5zBm5TzwvY)

Ezen kívül a gombokkal, illetve a motion detectorral próbálkoztam.

Áprilisban a munkahelyen elég nagy hajtás volt, sokszor kellett túlórázni, illetve ebben a félévben felvettem még 38 kreditet a munka mellé. Szerencsére ezek már csak olyanok, amiket saját érdeklődés miatt vettem fel, nem kötelező tárgyak (az információbiztonságon kívül), inkább beadandó, évközi feladatok vannak, amik besűrűsödtek erre a pár hétre, így nehezen tudtam haladni ezzel a feladatommal. Hála az égnek, már teljesen készen vagyok a tárgyaimmal így a 6. félévemre, ami azt jelenti, hogy a nyarat, illetve az utolsó félévet teljesen a szakdogára fogom tudni fordítani. Vizsgaidőszak végéig még szeretnék egy prototípust megalkotni, csak előtte még le kell tudni a többi tárgyat.