Előrehaladás 2021.06.

Sikerült működő játék prototípusokat legyártsak, van egy Snake, illetve egy LED-es memóriajáték a tarsolyomban. Ezzel együtt a koncepciómon is módosítottam egy kicsit. Arra gondoltam, hogy mi lenne, ha többféle játék lenne egymás mellé beépítve, hogy egy kicsit komplexebb képet kaphasson a felhasználó, hogy mire is lehet az Arduinot használni. A tervem az lenne, hogy már maga a játékdoboz is egy RFID tag-es zárral nyílna, ezzel is egy kicsit közelebb hozni az okosotthonok világát a diákokhoz. A dobozt felnyitva pedig 3 játék tárulna elénk, mindegyik egy kicsit komplexebb az előzőnél. Én úgy tervezem, hogy lenne

* [memóriajáték](https://share.icloud.com/photos/0YqLsNSMHrKkS4ySC9LvWPbYg), aminek a lényege, hogy a felvillanó ledeket megfelelő sorrendben meg kell ismételni, ezt már elkészítettem egyszer (viszont ebben nem sok önálló munkám van egyelőre az összerakáson kívül, ezt szeretném még átdolgozni). Itt egyszerű LED-ek villognának, amik után egyszerű nyomógombokkal adjuk be az inputot. Nem a legizgalmasabb, de egy nagyon jó kezdőprojekt, ami egyszerű, de látványos.
* [Snake](https://share.icloud.com/photos/09MoAhTlSy3XHh3cgp1zsF5JA), a már jól ismert játék. Eredetileg csak ezt csináltam volna meg motion sensorokkal, de úgy gondolom ehhez a játékhoz az nem annyira illene az a fajta irányítás, így itt megmaradtam a joystickal való irányításnál, a kígyó sebességét pedig egy potenciométerrel lehet állítani. Forráskódot csatolom.
* Dino run. Erről még csak [ötleteket](https://www.instructables.com/Arduino-LCD-Game/) néztem, mivel nincs elég alkatrészem hozzá. Itt az lenne a tervem, hogy egy PIR mozgásérzékelővel lehessen a futó karaktert ugrasztani, így interaktívvá tenni a játékot.

Blokkoló tényezők:

Alkatrészek híján vagyok jelenleg. Nagyon kevés female-male kábel jött a csomagban, abból mindenképpen kell még egy nagyobb mennyiség. Szeretnék még rendelni még pár Arduino Nano-t, illetve a fent említett RFID tagek mellé egy Solenoid Lockot. Valamint egy Bluetooth modult is szeretnék beszerezni, arra még nincs pontos ötletem, hogy mire használnám, de szeretném valamilyen formában beleépíteni.

Tervek a nyárra:

Amíg az alkatrészek ideérnek, szeretném megtervezni a tárolót, amit majd 3D nyomtatni fogok. Szerencsére a komponensek, amik kívülről látszódnak megvannak a méretei, ezért tudok egy pontos tervet készíteni (ami valószínűleg úgyis valami miatt nem lesz jó, de ha minden össze lesz szerelve, akkor már csak apró módosítások fognak kelleni legalább). Júliusban szerintem elkészül a hardveres rész, utána már csak a programokat szeretném simítani.